
ועדת החינוך, התרבות והספורט
20/09/2015

הכנסת העשרים
מושב ראשון
<פרוטוקול מס' 54>
מישיבת ועדת החינוך, התרבות והספורט
יום ראשון, ז' בתשרי התשע"ו (20 בספטמבר 2015), שעה 12:50
<סדר היום:>
<תקנות מכוני כושר (רישוי ופיקוח) (הצהרת בריאות ותעודה רפואית), התשע"ה - 2015>
נכחו:

<חברי הוועדה:> 
יעקב מרגי – היו"ר
ענת ברקו

<מוזמנים:> 
	ד"ר אהוד קלינר
	–
	סגן ראש שירותי בריאות הציבור, משרד הבריאות

	יעקב פרידברג
	–
	עו"ד, משרד המשפטים

	שלמה סביה
	–
	מנהל אגף הכשרת מאמנים, משרד התרבות והספורט

	עפרה שרון
	–
	עו"ד, לשכה משפטית, משרד התרבות והספורט


<ייעוץ משפטי:>
מירב ישראלי
<רכזת בכירה בוועדה:>
רבקה וידר
<רישום פרלמנטרי:>
ירון קוונשטוק
<תקנות מכוני כושר (רישוי ופיקוח) (הצהרת בריאות ותעודה רפואית), התשע"ה - 2015>
<היו"ר יעקב מרגי:>
שלום לכולם, אני מתכבד לפתוח את ישיבת ועדת החינוך, התרבות והספורט של הכנסת, 20 בספטמבר 2015, ז' בתשרי התשע"ו, כשהנושא על סדר-היום: תקנות מכוני כושר (רישוי ופיקוח) (הצהרת בריאות ותעודה רפואית), התשע"ה-2015.
כפי שידוע לחברים, הוועדה חוקקה, העבירה את החוק הזה למליאה לחקיקה, והכנסת אישרה אותו, תוך זה שהמשרדים הנוגעים בדבר היו צריכים לתקן תקנות. ואנחנו כאן אחרי שהמשרדים תיקנו את התקנות, ונעביר את רשות הדיבור.
<מירב ישראלי:>
אתם רוצים להציג, עפרה?
<היו"ר יעקב מרגי:>
להציג בקצרה את התקנות?

<מירב ישראלי:>
בסדר, אני יכולה - - - 

<היו"ר יעקב מרגי:>
אז בוא ניתן ליועצת המשפטית שתקריא אותן, נעשה את זה בצורה הכי - - -

<מירב ישראלי:>
אוקיי, אז כפי שהיושב-ראש אמר, בעצם התקנות באו בעקבות תיקון שנעשה לחוק מכוני כושר (רישוי ופיקוח): תקנות מכוני כושר (רישוי ופיקוח) (הצהרת בריאות ותעודה רפואית). העיקרון הוא שאם עד היום היו חייבים להביא תעודה רפואית, מעכשיו יהיו מחויבים רק בהצהרת בריאות. תעודה רפואית רק אם עונים על שאלה מסוימת בחיוב, ותיכף נקרא את התקנות.

תקנות מכוני כושר (רישוי ופיקוח) (הצהרת בריאות ותעודה רפואית).
	
	
	בתוקף סמכותי לפי סעיפים 4(א) ו-(ו) ו-8 לחוק מכוני כושר (רישוי ופיקוח), בהסכמת שר הבריאות לעניין סעיף 4(א) ו-(ו) לחוק - -


<היו"ר יעקב מרגי:>
ומצורף כאן מכתב.

<מירב ישראלי:>
כן, את המכתב של שר הבריאות.

	
	
	- - ולאחר התייעצות עם שר הבריאות לעניין סעיף 8 ועם ועדת החינוך, התרבות והספורט של הכנסת, אני מתקינה תקנות אלה:



	הגדרות
	1.
	בתקנות אלה – 

"הצהרת בריאות", "תעודה רפואית" – כמשמעותן בסעיף 4 לחוק;



	הצהרת בריאות
	2.
	נוסח הצהרת בריאות יהיה לפי הטופס שבתוספת.



	
	3.
	לעניין סעיף 4(ב) לחוק, מכון כושר יקבל מתאמן שהמציא תעודה רפואית שלא עברו 3 חודשים ממועד הנפקתה.



	
	4. 
	מכון כושר ישמור את המסמכים המפורטים בסעיף 4(ה) לחוק לתקופה של שנתיים מיום חתימתם.


אלה שני דברים שהשארנו לשר לקבוע בעצם בתקנות. 
מכיוון שצריך הסכמה של הורה לגבי קטין שמתאמן: 

	
	5.
	נוסח ההסכמה בכתב של אחד מהוריו של קטין לעניין סעיף 4(ג) לחוק יהיה לפי הטופס שבתוספת השנייה.




<היו"ר יעקב מרגי:>
לא נקריא את התוספות. כפי שהן מצורפות.
<מירב ישראלי:>
אולי כן כדאי רק לעבור. זה כן חשוב, אני חושבת, כי למעשה המהות של התקנות היא ההצהרה הזאת, שאדם יחתום עליה ברגע שהוא בא למכון כושר.
<היו"ר יעקב מרגי:>
אוקיי.

<מירב ישראלי:>
לא אקרא את הכול, אבל רק את העקרונות. הנוסח כמובן מונח בפני חברי הכנסת.

טופס הצהרת בריאות למבקש להתאמן בחדר כושר – זו התוספת. יש פה הפרטים של האדם, כולל גיל. השאלון הרפואי קובע מספר שאלות בריאותיות, שנאמר לאדם: אנא קרא את השאלות להלן בצורה יסודית וענה. אם התשובה על אחת או יותר מהשאלות היא חיובית, בעצם צריך להמציא גם תעודה רפואית מרופא וכו'.
השאלות, רק אומר בקצרה: האם הרופא שלך אמר שאתה סובל ממחלת לב? כאבים בחזה במקרים מסוימים? האם במהלך השנה החולפת יש איבוד שיווי משקל או הכרה? האם הרופא אבחן מחלת אסטמה, שבגללה נזקקים לטיפול תרופתי או קוצר נשימה וצפצופים?

<אהוד קלינר:>
בזמן האחרון, חשוב לציין.
<מירב ישראלי:>
בזמן האחרון, נכון. 

האם אחד מבני משפחתך מדרגת קרבה ראשונה נפטר ממחלת לב או ממוות פתאומי בגיל מוקדם? מצורף פה הגיל, כמובן. האם הרופא שלך אמר בחמש שנים האחרונות לבצע פעילות גופנית רק תחת השגחה רפואית? האם הינך סובל ממחלה קבועה – כרונית – שאינה נזכרת ועלולה למנוע – זה חשוב – או להגביל אותך בפעילות? לא כל מחלה כרונית אלא מה שמונע או מגביל. לנשים בהריון: האם ההריון הזה או כל הריון קודם הוגדר הריון בסיכון?

אם אחת או יותר מהתשובות על השאלות האלה היא חיובית, אז האדם צריך ללכת ולהביא תעודה רפואית. זה מה שהחוק אומר וזה מה שההצהרה אומרת. אם עונים לא, הוא צריך בעצם להמשיך ולחתום על הטופס.
ההצהרה, אולי  כן חשוב להקריא אותה: אני, החתום מטה, מצהיר כי קראתי והבנתי את כל השאלון הרפואי שבחלק א' לתוספת, על כל השאלות, ועל כולן השבתי בשלילה. אני מצהיר כי מסרתי ידיעות מלאות ונכונות על מצבי הרפואי בעבר ובהווה, לפי השאלות שנשאלתי בשאלון האמור. 

ידוע לי כי לאחר שנתיים מיום חתימתי על הצהרת בריאות זו, אדרש להמציא הצהרת בריאות חדשה. חשוב לי להדגיש שזו לא חובה של האדם, זו בעצם חובה של מכון הכושר לדרוש את זה ממנו. אז גם אם הוא חותם פה, זה כמובן לא מסיר ממכון הכושר את האחריות. יש פרטים. יש פה אמירות לגבי התועלת הבריאותית של פעילות גופנית. 
ועוד: חשוב להדגיש, מומלץ לבצע פעילות גופנית לאחר קבלת הדרכה ובאופן מדורג, במיוחד אם אתה מעל גיל 45 ובכוונתך לבצע פעילות בעצימות גבוהה ואינך רגיל לעשות זאת.

ויש את ההסכמה של הורה לקטין, שזה תוספת מס' 2. זה טופס נוסף, שגם אותו מאשרים. וזה בעצם: מתאמן שלא מלאו לו 18 שנה, צריך אחד מהוריו לחתום. הוא יכול לחתום לגבי כל סוגי האימונים או לגבי סוגי אימונים מסוימים שהוא מפרט בעצם בהצהרה.
ובעצם ההצבעה היא על כל התקנות, כולל הטפסים.
<היו"ר יעקב מרגי:>
אנחנו מזכירים. זה בא ממקום כזה של קודם כול לשחרר חסם שהפריע להרבה אנשים להשתלב בפעילות של חדר כושר, כי שוב ללכת לרופא, להזמין. לפעמים זו מגבלה ואז אתה מוותר, וכולנו רוצים לעודד פעילות גופנית. ואני חושב שגם השחרור הוא מדוד, שחרור מאישור רופא גורף. 

כולנו יודעים גם כמה עומסים יש לרופא המשפחה. אחרי סופות האבק היו וירוסים, נדרשתי להיות באחת המרפאות, וראיתי בחדרו של רופא המשפחה את לוח הזמנים: 08:30, 08:32, 08:37. בכל נקודת זמן פציינט חדש כמעט. ואתה רואה שם תורים. וחלקם, אני מאמין, חלקם פרוצדורות. 
ואני רוצה לומר גם: בעטיו של הדיון הזה קיבלתי הרבה מיילים, שעוד הרבה סקטורים רוצים לאמץ את השחרור, שאחד הרחיק לכת, גם חופשת מחלה לעבודה, הוא הציע איזה מסלול.
<מירב ישראלי:>
עוקף רופא.
<היו"ר יעקב מרגי:>
לא, כדי שמצד אחד ישחרר את – כי כולנו יודעים שזה כמעט הפך להיות משהו פרוצדורלי. ומצד שני, גם הוא היה די מאוזן בקטע הזה.
אבל אני חושב שזאת תרומה, יוזמת החוק של השרה מירי רגב, והבטחתי לה שזה יהיה במהירות הבזק. וכמובן עשינו זאת תוך שיקול דעת ובדיקה ובחינה, שבאמת לא נבוא לברך, נצא מקללים. והתקנות מחזקות את זה, שבאמת נתתם את הדעת לכל הנקודות שיכולות להביא תקלה למי – חסמתם את זה. אני חושב שזה נתן לנו חסימה חיונית.
ומכאן האחריות היא גם על המתאמן, שידע באמת לא בשביל עכשיו בכל מחיר לדלג ולהצהיר הצהרת כזב, כי בסוף בסוף זה יפגע בו.
אז שוב, חברת הכנסת ענת ברקו, יש לך הערות?
אז לכן אני מביא – ציינה היועצת המשפטית שחובת ההיוועצות עם שר הבריאות התקיימה בצירוף המסמך שלו. ומי בעד התקנות?
הצבעה

בעד אישור התקנות – פה אחד
התקנות אושרו. 
<היו"ר יעקב מרגי:>
אושרו פה אחד.
תודה רבה לכולם. הישיבה נעולה. גמר חתימה טובה לכולם.
<הישיבה ננעלה בשעה 13:04.>

